en fr cs da da fr he en da da it de da da da nb da en da da da en ko da da fr tr de en es da da da sv da en da da da da da da en de de nb da sv de nb da sv de nb da da sv de nb da sv en nb da da de sv de nb da sv de nb da sv de nb da sv de nb da en sv de nb da sv pl nb da sv de nb da sv en nb da sv de nb da sv en nb da sv de nb da sv de nb da sv de nb pl da sv de nb da sv nb nb pl da nb sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg kom jo til at love min datter at vi skulle bage Twixkage, da vi gik amok i Snickerskage for nogle måneder siden. I dag havde vi god tid og blev derfor enige om at bage “en svær kage”. Vi kom i tanke om Twixkagen og havde heldigvis alle ingredienserne i huset.
Jeg fandt en opskrift på nettet, justerede lidt og så gik vi i gang. Ifølge opskriften skulle man komme bund og karamel i hver sin form, og når de så var kølet af, montere karamellen på bunden – Lad være med det! Karamel er ret klistret, og det giver bare ekstra arbejde. Bare hæld den varme karamel ovenpå den let afkølede bund, og knald hele baduljen i køleskabet. Det vigtigste er at sørge for at formen slutter tæt til bunden, så der ikke kommer karamel nederst 🙂
Kagen er ret tung i det, så der er rigeligt til at imponere et kagebord med – den kan også serveres som dessert med en kugle is og lidt bær “on te side”.
15o g god, lys chokolade
Pisk smør og sukker til det er luftigt. Pisk de to slags mel i. Det bliver en slags krumme. Smør en brødform (min er 8×27 cm i bunden – den kan godt være en smule større) og pres dejen ned i formen. Bages ved 150 grader i ca. 50 minutter. Den skal være lysebrun. Lad bunden afkøle i formen på en rist.
Kom sukker, vaniljekorn, sirup og salt i en gryde. Kog til en jævn masse. Tilsæt smør og fløde og kog i ca. 10 minutter. Har du et sukkertermometer skal karamellen være ca. 125 grader varm. Ellers kan man komme en dråbe karamel i et glas vand, og hvis den derefter kan rulles til en kugle er den klar. Hæld karamellen over den afkølede bund og sæt formen i køleskabet i en times tid.
Kom hakket lys chokolade og smør i en skål og smelt det over vandbad eller i microovnen. Rør til et jævnt overtræk og hæld chokoladen over kagen. Bred den ud i et jævnt lag. Sæt kagen tilbage i køleskabet. Når chokoladen er stivnet er kagen klar til at spise.
Skær i forholdsvis tynde skiver, og serveres med masser af te eller kaffe.
Opbevar kagen på køl. Den kan holde sig i ca. 3 dage og kan evt. fryses.
16. juni 2012 kl. 21:41
Savle savle* den er vist farlig at lave 😉
17. juni 2012 kl. 8:16
Ikke spor farlig – bare husk at invitere en masse gæster til at hjælpe dig med at spise den 🙂
17. juni 2012 kl. 7:35
Åhhhhh, åhhhhhhhhhhhh…. Jeg er mundlam!
Og man kan se de fine vanillekorn. Dén SKAL jeg prøve at bage.
17. juni 2012 kl. 8:18
Det ligner dig ellers dårligt 😉 Regner nok med at det er et eksempel til efterfølgelse rundt om i blogland – snickerskagen gik jo sin sejrsgang 🙂
17. juni 2012 kl. 14:21
Hvor lyder den fantastisk. Tror vist, at vi har samme smag, når det gælder kager. Mon også denne kan spises direkte fra fryseren? 😉
17. juni 2012 kl. 19:09
Det er bestemt værd at prøve – kan så afsløre at den aldrig nåede i fryseren herhjemme 🙂
24. juni 2012 kl. 15:48
Jeg havde egentlig tænkt mig at skrive om det var realistisk at forvente at have noget tilbage efter 3 dage at putte i fryseren. Sjovt nok et overflødigt spørgsmål.
24. juni 2012 kl. 19:56
Ja, meget overraskende at der ikke var noget tilbage 😉
17. juni 2012 kl. 18:15
Er du gal, den ser god ud – snickerskagen er smagt, og den var bestemt et hit, så mon ikke også denne her er?
17. juni 2012 kl. 19:10
Familien var i hvert fald vilde med den 🙂
17. juni 2012 kl. 22:45
Den skal helt sikkert prøves, glæder mig allerede 🙂
18. juni 2012 kl. 8:35
18. juni 2012 kl. 12:05
Shit, den ser så god ud! Jeg elsker karamel!
18. juni 2012 kl. 15:28
Det er nu også en dejlig ting 🙂
Snickerskage | Signes Mad siger:
14. september 2012 kl. 21:10
[…] Da jeg så Nadias indlæg om snickerskage, vidste jeg bare at den måtte jeg bage! Det er nok noget nær den bedste kage EVER, konfektagtig og snasket. Den fryser godt, og kan faktisk spises direkte fra fryseren – ligesom Snicker-is. Jeg har bagt den et par gange, og har selvfølgelig justeret opskriften en smule (kan jo ikke bage noget, uden at det sker…). Jeg brugte ren mørk chokolade (57 %), men kom en smule smør og fløde i, simpelthen for at man bedre kan skære kagen ud, uden at chokoladen knækker. Desuden kom jeg kun en pose peanuts ovenpå kagen, men kom så lidt peanutbutter i dejen i stedet. Desuden gjorde jeg som Hanne, og lavede ekstra karamel. Jeg har serveret snickerskagen for både børn og voksne og ALLE er vilde med den – det eneste problem (udover at den forsvinder så pokkers hurtigt) er at min datter nu er begyndt at snakke om en Twix-kage… […]
14. september 2013 kl. 10:53
Kan jeg bruge andet end durummel
15. september 2013 kl. 18:22
Prøv bare med hvedemel, gerne så hvidt som muligt (tipo 00 fx)
22. oktober 2013 kl. 10:58
Du skriver, at kagen bages i en smurt brødform, men hvordan i alverden får du den så ud af formen? Og så i så pæn tilstand?! Samt foregår det før eller efter, der er kommet chokolade på?:)
22. oktober 2013 kl. 11:19
Jeg brugte en form af hård gummi, som jeg ligesom “trak” af kagen, da den var færdigbagt. Har du en normal brødform, ville jeg nok lægge et stykke bagepapir (klippet så det passer) i bunden, smøre siderne, og så løsne kagen med en kniv, for derefter at vende den forsigtigt ud. Og det er altså EFTER at chokoladen er kommet på 😉
1. maj 2014 kl. 9:31
Min karamel blev MEGET hård – skal den være det?
2. maj 2014 kl. 14:20
Nej, jeg opbevarer den netop på køl fordi karamellen er temmelig blød
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.